רחוב שלומציון המלכה

**רחוב שלומציון המלכה** הוא רחוב במרכז ירושלים, שהיה קרוי עד שנת 1948 רחוב הנסיכה מרי.

## היסטוריה
הרחוב נסלל בתקופת המנדט הבריטי, אז ניתן לו השם "רחוב הנסיכה מרי", כמנהג השלטונות הבריטים באותה תקופה להעניק לרחובות ראשיים שמות של בני משפחת המלוכה הבריטית. הרחוב נסלל במורד מדרון המשתפל מרחוב יפו לחלקה המערבי של שכונת ממילא, בסמוך לבית הקברות ממילא ובריכת ממילא. המשכו של הרחוב, מממילא דרומה, הוא רחוב דוד המלך.

בסוף תקופת המנדט הבריטי היה הרחוב חלק ממתחם מבוצר בו שכנה מפקדת הכוחות הבריטים, שכונה בלעג בווינגרד.

לאחר מלחמת העצמאות וחלוקת העיר בין ישראל לירדן, ירד מעמדו של הרחוב וזאת בשל קרבתו לקו הגבול דאז ולשטח ההפקר בין שתי המדינות - הקו העירוני. שמו של הרחוב שונה לשם 'מלוכני' יהודי - על שמה של המלכה בת שושלת החשמונאים, שלומציון המלכה.

עם איחוד העיר ב-1967, חזר הרחוב לשמש כאזור מסחרי ומשרדיו הראשיים של סניף המוסד לביטוח לאומי בירושלים, כמו גם משרדי הנסיעות הגדולים, עברו אליו.

לקראת סוף שנות ה-90 החל אזור הבילויים של ירושלים להתרחב לכיוון רחוב שלומציון המלכה, והחלו צצים בו פאבים ומסעדות. בשנים 2005–2007 נעשו ברחובות הסמוכים לו עבודות תשתית אשר הפכו אותם למדרחוב - עובדה שסייעה להתפתחות האזור כמתחם בילוי.

בשנות ה-20 של המאה העשרים ואחת, על רקע מגפת הקורונה ומלחמת חרבות ברזל, שקע הרחוב כמרכז בילוי. 

## אתרים לאורך הרחוב
(מסודרים מהחלק העליון של הרחוב, שבו הוא נפגש עם רחוב יפו ועד החלק התחתון של הרחוב, שבו הוא נפגש עם רחוב שלמה המלך)

* בניין ג'נרלי - בניין משרדים ומסחר שהוקם בשנת 1935 בצומת הרחובות יפו ושלומציון המלכה. סמלו של הבניין הוא אריה בעל כנפיים. 
* חנות הספרים . חנות ספרים ותיקה שנוסדה בשנת 1908 (רחוב שלומציון המלכה 4).
* בניין שבו גר זאב ז'בוטינסקי ובו גם נאסר. על הבית קיימת לוחית זיכרון המנציחה את האירועים. צומת הרחובות שלומציון המלכה, שמעון בן שטח ובן סירה (רחוב בן סירה 2).
* משרדי הנהלת הנכסים של הפטריארכיה הארמנית של ירושלים, שרבים מהבניינים ברחוב שלומציון המלכה וברחובות סמוכים, הם בבעלותה (רחוב שלומציון המלכה 5).
* קפה קדוש - בית קפה ירושלמי ותיק (רחוב שלומציון המלכה 6).
* מלון שלומצי - בית מלון קטן (רחוב שלומציון המלכה 11).
* חנות של קרמיקה ארמנית (רחוב שלומציון המלכה 12).
* בניין קולנוע רקס המנדטורי ובהמשך קולנוע סטודיו לשעבר. מאז שנות ה-70 של המאה העשרים - בניין מסחרי ופסאז' חנויות, שנבנה על ידי היזמים האחים ישראל (רחוב שלומציון המלכה 18).
* רחבת דוד רקיע - כיכר הנמצאת בסמוך למקום בו התגורר הצייר הירושלמי דוד רקיע לאחר עלייתו ארצה בשנת 1938.
* רחבת בוש - כיכר קטנה וגינה ציבורית המנציחים את ידידותו של הנשיא האמריקאי ג'ורג' ווקר בוש עם העם בישראל. 

## גלריית תמונות


תמונה:Generali Building Jerusalem - 2025.jpg|בניין ג'נרלי (2025) במפגש הרחובות שלומציון המלכה ויפו
תמונה:Memorial Sign on the wall of Generali Building - 2025.jpg|שלט זיכרון על הקיר של בניין ג'נרלי הפונה לרחוב שלומציון המלכה
תמונה:Shlomtsyon Hamalka Street - Kadosh Coffee House.jpg|קפה קדוש - רחוב שלומציון המלכה 6
תמונה:Shlomtsyon Hamalka Street - Armenian Patriarchate - Administration of Properties.jpg|כניסה למשרדי ניהול הנכסים של הפטריארכיה הארמנית  - רחוב שלומציון המלכה 5
תמונה:Shlomtsyon Hamalka Street - Shlomtzi Hotel.jpg|מלון שלומצי - רחוב שלומציון המלכה 11
תמונה:Shlomtsyon Hamalka Street - Gate with Armenian Ceramics.jpg|שער מעוטר באריחי קרמיקה ארמנית - רחוב שלומציון המלכה 12
תמונה:Shlomtsyon Hamalka Street - Street Art (2025).jpg|אמנות רחוב על אחד הבתים ברחוב שלומציון המלכה 
תמונה:Memorial Sign on the building where Zeev Jabotinsky lived in 1920 -2 Ben Sira st. Jerusalem.jpg|שלט זיכרון על הבית בו גר זאב ז'בוטינסקי - מפגש הרחובות שלומציון המלכה, שמעון בן שטח ובן סירא (רחוב בן סירא 2)
תמונה:PikiWiki Israel 50052 shlomzion st.jpg|בניין קולנוע רקס בשנות ה-40 של המאה העשרים - כיום: רחוב שלומציון המלכה 18  
תמונה:David Rakia Plaza - Shlomtiyon Hamalka st.jpg|רחבה על שם הצייר דוד רקיע - מורד רחוב שלומציון המלכה
תמונה:Memorial Sign - George W. Bush Plaza - Shlomtsiyon Hamalka St. Jerusalem.jpg|רחבת בוש - הקצה התחתון של רחוב שלומציון המלכה
תמונה: 1948 Jerusalem Bevingrad Princess Mary Ave.jpg|רחוב הנסיכה מרי כחלק מהמתחם המבוצר בווינגרד (1948)




## קישורים חיצוניים

שלומציון המלכה